cyanic-selkie/wikianc huggingface dataset:
পল কারার
ব্যক্তিগত জীবন
কারার ১৯১৪ সালে হেলেনা ফ্রয়েলিচের সাথে বিবাহ বন্ধনে আবদ্ধ হয়েছিলেন। এবং তাদের তিন পুত্র ছিল, যাদের মধ্যে এক জন বাল্যকালেই মারা গিয়েছিল। ১৯৭১ সালের ১৮ জুন তিনি জরিখে ৮২ বছর বয়সে মারা যান। তাঁর স্ত্রী ১৯৭২ সালে মারা যান।
উত্তরাধিকার
তার সম্মানে মর্যাদাপূর্ণ পল কারার গোল্ড মেডেল এবং পল কারার লেকচার ১৯৫৯ সালে কিছু নেতৃস্থানীয় কোম্পানি যেমন সিআইবিএ এজি, জে.আর. জেইজি, এফ. হফম্যান -লা রচ এন্ড কো. এজি, সান্দোজ এজি, সোসাইটি ডেস প্রোডুইটস নেসলে এজি এবং ডক্টর এ. ওয়ান্ডার এজি মিলে প্রতিষ্ঠা করে। এই পুরস্কারটি বার্ষিক বা দ্বিবার্ষিকভাবে একজন অসামান্য রসায়নবিদকে ভূষিত করা হয় যিনি জুরিখ বিশ্ববিদ্যালয়ের একটি বক্তৃতা দেন।
দ্য পল কারার লেকচার ফাউন্ডেশন জুরিখের জুরিখ বিশ্ববিদ্যালয়ের রসায়ন ইনস্টিটিউটের Rämistrasse 71 এর উপর ভিত্তি করে পরিচালিত হয়।
নিমাইচড়া ইউনিয়ন
নিমাইচড়া ইউনিয়ন পাবনা জেলার চাটমোহর উপজেলা থেকে ৮ কিমি দূরে অবস্থিত। নিমাইচড়া ইউনিয়ন পরিষদের কার্যালয় উপজেলার "মির্জাপুর" হাট নামে পরিচিত হাটের পাশে অবস্থিত।
সাকিল আহমেদ
সাকিল আহমেদ (জন্ম ১৯ ডিসেম্বর ১৯৬৮) বাংলাদেশ সেনাবাহিনীর জেনারেল যিনি বর্ডার গার্ড বাংলাদেশের ২৩ তম মহাপরিচালক। এর আগে তিনি সেনা সদরে অ্যাডজুটেন্ট জেনারেল (এজি) এবং ইমিগ্রেশন-পাসপোর্ট অধিদপ্তরের মহাপরিচালক হিসেবে দায়িত্ব পালন করেন।
প্রাথমিক জীবন
সাকিল আহমেদ ১৯ ডিসেম্বর ১৯৬৮ সালে জয়পুরহাটে জন্মগ্রহণ করেন। তিনি জাতীয় নিরাপত্তা, সমরবিদ্যা, প্রতিরক্ষা বিষয়ে একাধিক মাস্টার্স ডিগ্রি অর্জন করেন। স্ট্র্যাটেজিক স্টাডিজে মাস্টার্স এবং ডিফেন্স স্টাডিজে স্নাতকোত্তর সম্পন্ন করেছেন। তার স্ত্রী শাহনাজ সাকিল, ১ ছেলে ও ২ মেয়ে রয়েছে তাদের।
কর্মজীবন
সাকিল আহমেদ ১৯ সেপ্টেম্বর ২০১৯ সাল থেকে ২৯ জুলাই ২০২০ পর্যন্ত ইমিগ্রেশন ও পাসপোর্ট অধিদপ্তরের মহাপরিচালক ছিলেন। বাংলাদেশ গলফ ফেডারেশনের সিনিয়র ভাইসপ্রেসিডেন্ট এবং কুর্মিটোলা গলফ ক্লাবের ভাইস প্রেসিডেন্ট তিনি। তিনি ট্রাস্ট ব্যাংক লিমিটেড এবং আস্থা লাইফ ইন্স্যুরেন্স কোম্পানি লিমিটেডের ভাইস চেয়ারম্যান। তিনি ক্যাডেট কলেজের গভর্নিং বডির চেয়ারম্যান।
তিনি স্কুল অব ইনফ্যান্ট্রি অ্যান্ড ট্যাকটিকসে প্রধান প্রশিক্ষক, বাংলাদেশ মিলিটারি অ্যাকাডেমিতে প্লাটুন কমান্ডার এবং ন্যাশনাল ডিফেন্স কলেজ, মিরপুরে সশস্ত্র বাহিনী ওয়ার কোর্সের ডিরেক্টরিং স্টাফ হিসেবে দায়িত্ব পালন করেন। তিনি স্কুল অব ইনফ্যান্ট্রি অ্যান্ড ট্যাকটিকসের কমান্ড্যান্ট হিসেবেও দায়িত্ব পালন করেন।
বাংলাদেশ সেনাবাহিনী
সাকিল ১৮ তম বিএমএ দীর্ঘমেয়াদী কোর্স সম্পন্ন করে ১৯৮৮ সালে বাংলাদেশ মিলিটারী একাডেমীতে যোগদান করেন। তিনি জেনারেল ১৯ পদাতিক ডিভিশনের কমান্ড করেন। তিনি ৯৯ কম্পোজিট ব্রিজের কমান্ডার এবং ১ ইস্ট বেঙ্গল রেজিমেন্টের কমান্ডিং অফিসার ছিলেন। রেজিমেন্টাল স্টাফের দায়িত্ব ছাড়াও তিনি ডিরেক্টরেট জেনারেল অব ফোর্সেস ইন্টেলিজেন্সের (ডিজিএফআই) পরিচালক হিসেবে দায়িত্ব পালন করেন। তিনি একটি পদাতিক ডিভিশনের জেনারেল স্টাফ অফগ্রেড ১ এবং একটি পদাতিক ব্রিগেডের ব্রিগেড মেজর হিসেবেও দায়িত্ব পালন করেছেন।
তিনি সেনাবাহিনীর স্কুল অব ইনফ্যান্ট্রি অ্যান্ড ট্যাকটিকস, বাংলাদেশ মিলিটারি অ্যাকাডেমি এবং ন্যাশনাল ডিফেন্স কলেজেও বিভিন্ন পদে দায়িত্ব পালন করেছেন।
তিনি ১৮ ফেব্রুয়ারি ২০২২ সাল থেকে বর্ডার গার্ড বাংলাদেশের মহাপরিচালক হিসেবে দায়িত্ব পালন করছেন।
জাতিসংঘ শান্তিরক্ষা মিশন
সাকিল শান্তিরক্ষী হিসাবে তিনি ইউএনওএসওম ২ এ কন্টিনজেন্ট সদস্য এবং এমওএনইউসিতে ফোর্স লজিস্টিক স্টাফ ছিলেন। তিনি কন্টিনজেন্ট কমান্ডার হিসেবে ইউএনওসিআইতে ব্যানব্যাট ৩/২৩ এর নির্দেশ দেন। তিনি সোমালিয়া, কঙ্গো ও আইভরি কোস্টে জাতিসংঘের শান্তিরক্ষা মিশনে দায়িত্ব পালন করেন।
লা প্রভিঞ্চা পাভেসে
লা প্রোভিন্সিয়া পাভেসে একটি ইতালীয় ভাষার আঞ্চলিক দৈনিক পত্রিকা এবং পাভিয়া প্রদেশের প্রধান কাগজ।
ইতিহাস
লা প্রোভিন্সিয়া পাভেসে গ্রুপ্পো ইদিদোরিয়ালে এল'এস্প্রেসোর সহযোগী সংস্থা ফিনগিলের মাধ্যমে পত্রিকাটি প্রকাশ করে। কাগজটির প্রধান কার্যালয় পাভিয়ায় অবস্থিত।
রামচণ্ডি নদী
রামচণ্ডি নদী বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৩ কিলোমিটার, গড় প্রস্থ ৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রামচণ্ডি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০২।
অট্টো মেয়ারহফ
অট্টো ফ্রিটজ মেয়ারহফ একজন জার্মান চিকিৎসক এবং প্রাণরসায়নবিজ্ঞানী। তিনি ১৯২২ সালে আর্চিবাল্ড ভি. হিল এর সাথে চিকিৎসাবিজ্ঞানে নোবেল পুরস্কার লাভ করেন।
মানসুরাহ মসজিদ
ইতিহাস
খননকাজে মসজিদটির নকশা সম্পর্কিত প্রকাশিত তথ্যসূত্রে পাওয়া যায়, ১৩০৩ সালে সুলতান আবু ইয়াকুব মসজিদটি নির্মাণ করেছেন এবং প্রধান প্রবেশপথটি ১৩৩৬ সালে আবু আল-হাসান নির্মাণ করেছেন। মেরিনিড সাম্রাজ্যের রাজত্বকালে মসজিদটি নির্মিত হয়েছে। মানসুরাহ দুর্গের পাশেই মসজিদটি অবস্থিত।
ভবন
মসজিদের প্রাঙ্গনের মোট আয়তন ১০১ হেক্টর। উঠানের অভ্যন্তরে প্রাচীর দ্বারা বেষ্টিত ১৩ টি দরজা রয়েছে। উঠানের মাঝে ঝর্ণাসহ একটি অযুখানা আছে। অযুখানাটি তিনটি বারান্দা দ্বারা ঘেরা। নামাজঘরের অনুরূপ টালিকর্ম অযুখানাতে ব্যবহার করা হয়েছে। নামাজঘর সরাসরি অযুখানার সাথে সংযুক্ত। ১৩ শতকের সামাররা বায়বার্স মসজিদের অনুরূপ টালিকর্ম ক্বিবলা দেওয়ালে লক্ষ্য করা যায়। মসজিদের মূল প্রবেশপথে ৩৮ মিটার উচ্চতা বিশিষ্ট বর্গাকার আকৃতির একটি মিনার রয়েছে। দামেস্কের উমাইয়া মসজিদের আদলে মিনারটি নির্মিত হয়েছে।
টম কার্টরাইট
টমাস উইলিয়াম কার্টরাইট, এমবিই (Tom Cartwright; জন্ম: ২২ জুলাই, ১৯৩৫ - মৃত্যু: ৩০ এপ্রিল, ২০০৭) কভেন্ট্রির অল্ডারম্যান্স গ্রীন এলাকায় জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন, সমারসেট ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে নামতেন ‘নেইল’ ডাকনামে পরিচিত টম কার্টরাইট।
শৈশবকাল
খরাপ্রবণ কভেন্ট্রির অল্ডারম্যান্স গ্রীনের খনি কুটিরে টম কার্টরাইটের জন্ম। তিন জ্যেষ্ঠ ভগ্নীসহ তিনি পরিবারের সর্বকনিষ্ঠ সন্তান ছিলেন। মেথডিস্ট পিতা রিলি মোটর গাড়ি প্রতিষ্ঠানে কাজ করতেন। মাতামহ খনি শ্রমিক ছিলেন। সমাজতান্ত্রিক দৃষ্টিভঙ্গী নিয়ে গড়ে উঠা পরিবারটিতে বেশ ব্যক্তিগত স্বাধীনতা ছিল। কভেন্ট্রির মাধ্যমিক বিদ্যালয় ফক্সফোর্ড স্কুলে পড়াশুনো করেন। ফুটবল ও ক্রিকেটে বিদ্যালয় ও কভেন্ট্রির বিদ্যালয়গুলোর গঠিত দলে অধিনায়কত্ব করেন। অ্যাস্টন ভিলায় রাইট-উইঙ্গার হিসেবে যাচাই-বাছাইয়ে খেলায় অংশ নেন। তবে, রুটস মোটর গাড়ি প্রতিষ্ঠানে কাজ করতে শুরু করেন।
প্রথম-শ্রেণীর ক্রিকেট
১৭ বছর বয়সে ১৯৫২ সালে ওয়ারউইকশায়ারের পক্ষে যোগ দেন। ক্রিকেট খেলোয়াড়ী জীবনের শুরুতে ব্যাটসম্যান হিসেবে খেলতেন ও ব্যাটিং উদ্বোধনে নামতেন। পরবর্তীকালে কিছুটা নিচেরসারিতে চলে যান ও অল-রাউন্ডার হিসেবে পরিচিতি লাভ করেন। খেলোয়াড়ী জীবনের শেষদিকে বোলার হিসেবে আবির্ভূত হন। প্রথম-শ্রেণীর ক্রিকেটে বেশ সফলতা লাভ করেছেন। ১৯৫২ সাল থেকে ১৯৬৯ সাল পর্যন্ত ওয়ারউইকশায়ার, ১৯৭০ থেকে ১৯৭৬ সাল পর্যন্ত সমারসেট এবং ১৯৭৭ সালে গ্ল্যামারগনের পক্ষে খেলেছেন।
১৯৫২ সালের কাউন্টি চ্যাম্পিয়নশীপে ওয়ারউইকশায়ারের শেষ খেলায় অংশগ্রহণের মাধ্যমে টম কার্টরাইটের প্রথম-শ্রেণীর ক্রিকেটে অভিষেক ঘটে। নটিংহ্যামশায়ারের বিপক্ষে ঐ খেলায় তিনি ৮২ ও অপরাজিত ২২ রানের ইনিংস খেলেছিলেন। কাউন্টি ক্রিকেটে সাড়ে সতেরো বছর বয়সী খেলোয়াড়দের মধ্যে এ সংগ্রহটিই অদ্যাবধি সর্বোচ্চ রানের মর্যাদা পাচ্ছে।
স্বর্ণালী সময়
১৯৫৩ থেকে ১৯৫৫ সময়কালে শোবারিনেসে রয়্যাল আর্টিলারিতে ন্যাশনাল সার্ভিস পালন করেন। ১৯৫৫ সালে লর্ডসে আর্মি’র সদস্যরূপে নেভি’র বিপক্ষে খেলেন ও কম্বাইন্ড সার্ভিসেসের সদস্যরূপে ল্যাঙ্কাশায়ারের বিপক্ষে দুই খেলায় তিনটি অর্ধ-শতরানের ইনিংস খেলেন।
১৯৬২ সালে সাতটি প্রথম-শ্রেণীর শতরান করেন। তন্মধ্যে, মিডলসেক্সের বিপক্ষে ২১০ রান তুলেছিলেন তিনি। আট মৌসুমে শত উইকেট ও তিন মৌসুমে সহস্র রানের মাইলফলক স্পর্শ করেন। তন্মধ্যে, ১৯৬২ সালে অল-রাউন্ডারদের ডাবল লাভ করেন। এ পর্যায়ে ১০৬ উইকেট ও ১১৭৬ রান তুলেছিলেন তিনি। ১৯৬৫ সালে ১৩.৮৫ গড়ে ১০০ উইকেট পান। ১৯৬৬ ও ১৯৬৮ সালে ওয়ারউইকশায়ার দলের সদস্যরূপে জিলেট কাপের শিরোপা বিজয়ে ভূমিকা রাখেন।
ওয়ারউইকশায়ার ছেড়ে পরবর্তীতে সমারসেটে চলে যান। এ পর্যায়ে তিনি ওভার প্রতি দুই রানের কম খরচ করতেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন টম কার্টরাইট। ২৩ জুলাই, ১৯৬৪ তারিখে ম্যানচেস্টারের ওল্ড ট্রাফোর্ড ক্রিকেট গ্রাউন্ডে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৫ আগস্ট, ১৯৬৫ তারিখে নটিংহামে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
জুলাই, ১৯৬৪ সালে ওল্ড ট্রাফোর্ডে সফরকারী অস্ট্রেলিয়ার বিপক্ষে সিরিজের চতুর্থ টেস্টের মাধ্যমে নিজের আত্মপ্রকাশ ঘটান। তবে, ঐ টেস্টে অস্ট্রেলীয় অধিনায়ক বব সিম্পসন তার ত্রি-শতক ইনিংসের কারণে নিজেকে স্মরণীয় করে রাখেন। অস্ট্রেলিয়ার সংগৃহীত ৬৫৬/৮ রানের বিপরীতে তিনি ৭৭ ওভারে ২/১১৮ লাভ করেন। এ পর্যায়ে তিনি দীর্ঘ দূরত্ব পাড়ি দিয়ে বোলিং করতে অক্ষম হয়ে পড়েন। উভয় দলই তাদের প্রথম ইনিংসে ছয় শতাধিক রান সংগ্রহ করলে খেলাটি ড্রয়ের দিকে গড়ায়। ওভালের পঞ্চম টেস্টেও তার অংশগ্রহণ ছিল। ৬২ ওভারে ২৩ মেইডেন সহযোগে ৩/১১০ লাভ করেন তিনি।
দক্ষিণ আফ্রিকা গমন
১৯৬৪-৬৫ মৌসুমের শীতকালে দক্ষিণ আফ্রিকা গমন করেন। কিন্তু, মেটাটরসাল হাঁড় ভেঙ্গে গেলে জোহেন্সবার্গে সিরিজের চতুর্থে টেস্টে তিনি অংশ নিতে পারেননি। পরবর্তী গ্রীষ্মে এজবাস্টনের সিরিজের প্রথম টেস্টে নিউজিল্যান্ডের মুখোমুখি হন। কিন্তু এরপর তিনি পুনরায় আঘাতের কবলে পড়েন ও পরের কয়েকটি খেলায় অংশগ্রহণ করা থেকে বিরত থাকেন।
১৯৬৫ সালের শেষদিকে ট্রেন্ট ব্রিজে দক্ষিণ আফ্রিকার বিপক্ষে সিরিজের দ্বিতীয় ও নিজস্ব শেষ টেস্টে অংশ নিয়ে ব্যক্তিগত সেরা বোলিং পরিসংখ্যান ৬/৯৪ দাঁড় করান। তন্মধ্যে, প্রথম ইনিংসে নিজের ফিরতি ক্যাচ তালুবন্দী করাকালীন ডানহাতের বৃদ্ধাঙ্গুলে আঘাত পান ও ভেঙ্গে যায়। এরফলে, দ্বিতীয় ইনিংসে তিনি বোলিং করতে পারেন। এরপর, আর তাকে টেস্ট ক্রিকেট খেলতে দেখা যায়নি।
১৯৬৮-৬৯ মৌসুমে দক্ষিণ আফ্রিকা গমনকল্পে তাকে ইংল্যান্ড দলে অন্তর্ভুক্ত করা হয়। তবে, শেষ মুহূর্তে কাঁধের আঘাতের কবলে পড়লে দক্ষিণ আফ্রিকা সফর থেকে স্বীয় নাম প্রত্যাহার করে নেন ও ব্যাসিল ডি’অলিভেইরাকে তার স্থলাভিষিক্ত করা হয় এবং দলে তার অন্তর্ভুক্তির ফলে বিতর্কিত পরিবেশের সৃষ্টি হয়। ফলশ্রুতিতে, দক্ষিণ আফ্রিকার উপর আন্তর্জাতিক নিষেধাজ্ঞার সূত্রপাত ঘটে।
অবসর
১৯৬৯ সালে ওয়ারউইকশায়ারের পক্ষে নিজস্ব সর্বশেষ খেলায় অংশ নিয়ে ৮/৯৬ বোলিং পরিসংখ্যান গড়েন। ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। খেলোয়াড়ী জীবন থেকে অবসর গ্রহণের পর মিলফিল্ড স্কুলে কোচ হিসেবে নিযুক্ত ছিলেন। ভবিষ্যতের কথা চিন্তা করে বেশ উদ্বিগ্ন হয়ে পড়েন। ওয়ারউইকশায়ারে কোচের পদ নিয়ে আলাপ-আলোচনা চালাতে থাকেন ও সমারসেটের মিলফিল্ড স্কুলে কোচের পদে যুক্ত হন। সেখানে তিনি তরুণ ইয়ান বোথামকে সুইং বোলার হিসেবে রূপান্তরে ভূমিকা রাখেন।
পেশাদারী পর্যায়ের ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। ১৯৭৭ থেকে ১৯৮৩ সময়কালে গ্ল্যামারগনের ব্যবস্থাপকের দায়িত্ব পালন করেন। ওয়েলস ক্রিকেট অ্যাসোসিয়েশনের কোচ হন। এরপর, ওয়েলস জাতীয় দলের প্রধান কোচ হিসেবে নিযুক্তি লাভ করেন। ২০০০ সালে অবসর গ্রহণ করেন। তার এ কাজের স্বীকৃতিস্বরূপ এমবিই উপাধিতে ভূষিত হন। এছাড়াও, ন্যাশনাল কোচিং ফেডারেশনের হল অব ফেমে প্রথম ক্রিকেট কোচ হিসেবে তাকে অন্তর্ভুক্ত করা হয়। ২০০৭ সাল পর্যন্ত অনেকগুলো বছর অনূর্ধ্ব-১৬ দলের উন্নয়নের দায়িত্বে ছিলেন।
ব্যক্তিগত জীবন
সেপ্টেম্বর, ২০০৫ সালে ব্রডহাফপেনি ডাউন এলাকায় ৭০ বছর বয়সে সর্বশেষ ক্রিকেট খেলায় অংশ নিয়েছিলেন তিনি। ব্যক্তিগত জীবনে বিবাহিত ছিলেন। ১৯৬০ সালে জোয়ান রিস নাম্নী এক রমণীর পাণিগ্রহণ করেন। এ দম্পতির এক পুত্র ও এক কন্যা রয়েছে।
মার্চ, ২০০৭ সালে হৃদযন্ত্র ক্রীয়ায় আক্রান্ত হন। এর এক মাস পর ৩০ এপ্রিল, ২০০৭ তারিখে ৭১ বছর বয়সে গ্ল্যামারগনের নিথ এলাকায় হৃদযন্ত্র ক্রীয়ায় আক্রান্ত হয়ে টম কার্টরাইটের দেহাবসান ঘটে। মৃত্যুকালে স্ত্রী, পুত্র ও কন্যাকে রেখে যান। তন্মধ্যে, জোয়ান রিস ২৮ মার্চ, ২০১৭ তারিখে পরলোকগমন করেন। এপ্রিল, ২০০৭ সালে স্টিফেন চক ‘টম কার্টরাইট: দ্য ফ্লেম স্টিল বার্নস’ শীর্ষক আত্মজীবনী প্রকাশ করেন।
মূল্যায়ন
ক্রিকেট লেখক কলিন বেটম্যান মন্তব্য করেন যে, টম কার্টরাইট ব্যতিক্রমধর্মী বোলার ছিলেন। ইংল্যান্ড দলে তিনি তার প্রতিভা বিকশিত করতে পারেননি। এরজন্যে বেশ কিছু অংশ দল নির্বাচকমণ্ডলীর কারণে হয়েছে। ইংল্যান্ড দল প্রথম পরিবর্তিত বোলার হিসেবে অতিরিক্ত পেস চেয়েছে।
৫৬৬৮ ফুকো
৫৬৬৮ ফুকো (১৯৮৪ এফইউ) গ্রহাণু বেল্টের একটি গ্রহাণু। এই গ্রহাণুটি ১৯৮৪ খ্রিষ্টাব্দের ২২শে মার্চ ক্লেট পর্বতে অবস্থিত মানমন্দিরে আন্তোনিন মার্কোস আবিষ্কার করেন। ফরাসী পদার্থবিদ ‎জাঁ বার্নার্ড লিওঁ ফুকোর নামে এই গ্রহাণুর নাম রাখা হয়।
গীতা বালি
গীতা বালি (১৯৩০ – ২১শে জানুয়ারি ১৯৬৫) হিন্দি ভাষার চলচ্চিত্রে অভিনয় করা একজন ভারতীয় চলচ্চিত্র অভিনেত্রী ছিলেন। অভিনয়ের জন্য তিনি বলিউডের অন্যতম স্বতঃস্ফূর্ত এবং অভিব্যক্তিক তারকা হিসাবে বিবেচিত হন।
প্রারম্ভিক জীবন
গীতা বালি ১৯৩০ সালে ব্রিটিশ ভারতের পাঞ্জাব প্রদেশের অমৃতসর হরিকীর্তন কৌর নামে জন্মগ্রহণ করেছিলেন। যখন তিনি চলচ্চিত্র জগত থেকে অভিনয়ের জন্য বেশি প্রস্তাব পেতে শুরু করেছিলেন তখন তাঁর পরিবারসহ ভারতের মহারাষ্ট্রের মুম্বই চলে এসেছিলেন।
কর্মজীবন
থাম্ব|বড়ী বহেন চলচ্চিত্রের একটি দৃশ্যের গীতা বালি গীতা বালি মাত্র ১২ বছর বয়সে একজন শিশু অভিনেত্রী হিসাবে চলচ্চিত্র জীবন শুরু করেছিলেন; তাঁর প্রথম চলচ্চিত্রটির নাম ছিল দ্য কবলার। তিনি ১৯৪৬ সালে মুক্তিপ্রাপ্ত বদনামী নামক চলচ্চিত্রের মূল চরিত্রে অভিনয়ের মাধ্যমে চলচ্চিত্র জগতে অভিষেক করেছিলেন।
গীতা বালি ১৯৫০-এর দশকে অভিনয় জগতের একজন তারকা হয়ে উঠেছিলেন। তিনি এর পূর্বে ১৯৫০ সালে মুক্তিপ্রাপ্ত বাওরে নয়নএ (১৯৫০) তাঁর ভাবী দেবর রাজ কাপুরের সাথে এবং আনন্দ মঠে তাঁর ভাবী শ্বশুর পৃথ্বীরাজ কাপুরের সাথেও কাজ করেছিলেন। কাপুর পরিবারে অন্যান্য অভিনেত্রীর বিয়ের পরে চলচ্চিত্র ছেড়ে দেওয়ার ধারার বিপরীতে গিয়ে, গীতা বালি তাঁর মৃত্যুর আগে পর্যন্ত অভিনয় করে গিয়েছেন। তাঁর শেষ চলচ্চিত্রটি ১৯৬৩ সালে মুক্তি পেয়েছিল; যার নাম ছিল জব সে তুমহে দেখা হ্যায়। তিনি তাঁর অভিনয়ের প্রায় ১৪ বছরের দীর্ঘ জীবনে প্রায় ৭০টিরও অধিক চলচ্চিত্রে অভিনয় করে গেছেন। সুরিন্দর কাপুরকে একজন প্রযোজক হিসেবে প্রতিষ্ঠিত হতে গীতা বালি সর্বাত্মক সহযোগিতা করেছিলেন।
ব্যক্তিগত জীবন
১৯৪৭ সালের পূর্বে তিনি তাঁর পরিবারের সাথে পাঞ্জাবের অমৃতসরে থাকতেন। তাঁর বাবা কর্তার সিং একজন দার্শনিক হিসাবে পরিচিত ছিলেন। তিনি ছিলেন একাধারে একজন শিখ পণ্ডিত এবং কীর্তন (শিখ ভক্তি সংগীত) গায়ক। তাঁর নানা তখত সিং (১৮৭০ – ১৯৩৭) শিখ কন্যা মহাবিদ্যালয়ের প্রতিষ্ঠাতা ছিলেন; যেটি মেয়েদের জন্য একটি আবাসিক বিদ্যালয় ছিল এবং এটিই ১৯০৪ সালে ফিরোজপুরে প্রতিষ্ঠিত প্রথম স্কুল ছিল। তাঁর বড় ভাই দিগ্বিজয় সিং বালি ছিলেন একজন চলচ্চিত্র পরিচালক। ১৯৫২ সালে তাঁর এবং অশোক কুমার অভিনীত রাগ রঙ চলচ্চিত্রটি তাঁর ভাই-ই পরিচালনা করেছিলেন। পিতা-মাতা তাঁদের কন্যা, হরিকীর্তন (গীতা বালি) এবং হরদর্শনকে শাস্ত্রীয় সংগীত, নৃত্য, ঘোড়ায় চড়া এবং গাটকা তলোয়ার খেলা শেখার জন্য উৎসাহিত করতেন। রক্ষণশীল শিখরা সামাজিকভাবে তাঁদের পরিবারকে বর্জন করেছিল, কারণ তারা মেয়েদের প্রকাশ্যে অভিনয় করা পছন্দ করেনি এবং তারা প্রেক্ষাগৃহগুলোতে পিকেটিং করেছিল।
১৯৫৫ সালের ২৩শে আগস্ট তারিখে গীতা শাম্মি কাপুরের সাথে বিবাহ বন্ধনে আবদ্ধ হন; তাঁর সাথে তিনি কফি হাউজ চলচ্চিত্রে কাজ করেছিলেন। তাঁদের দুটি সন্তান ছিল, একটি ছেলে (আদিত্য রাজ কাপুর) এবং একটি মেয়ে (কাঞ্চন)।
১৯৬৫ সালের ২১শে জানুয়ারি তারিখে রাজিন্দর সিং বেদির উপন্যাস এক চাদর মইলি সি অবলম্বনে রানো নামে একটি পাঞ্জাবি চলচ্চিত্রের শ্যুটিংয়ের সময় তিনি প্রচণ্ড শীতে মারা গিয়েছিলেন। তিনি উক্ত চলচ্চিত্রটি পরিচালনা করছিলেন। বালির অকাল মৃত্যুতে বিধ্বস্ত বেদী তাঁর এই প্রকল্পটি ত্যাগ করেন। তিনি পরে লিখেছিলেন যে, তিনি তাঁর জ্বলন্ত চিতার আগুনে এক চাদর মইলি সি উপন্যাসটি রেখেছিলেন।
আবদুস সোবহান গোলাপ
আবদুস সোবহান মিয়া গোলাপ একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি মাদারীপুর-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ২০১৬ সালে তিনি আওয়ামী লীগের দফতর সম্পাদকের দায়িত্ব গ্রহণ করেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
প্রারম্ভিক জীবন
গোলাপ ১৯৫৬ সালের ১১ অক্টোবর মাদারীপুর জেলার কালকিনী উপজেলার উত্তর রমজানপুর গ্রামে জন্মগ্রহণ করেন। তার পিতার নাম তৈয়ব আলী মিয়া ও মাতার নাম আনারন নেছা। এই দম্পতির পাঁচ ছেলে ও দুই কন্যার মধ্যে গোলাপ দ্বিতীয়।
শিক্ষাজীবন
তিনি বরিশালের গৌরনদীর ভিক্টোরী উচ্চ বিদ্যালয় থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ের সমাজ বিজ্ঞান বিভাগ থেকে উচ্চতর ডিগ্রী অর্জন করেন। ১৯৮৩ সালে নরওয়ের ট্রন্ডহেইম বিশ্ববিদ্যালয়ে ভর্তি হন ও স্নাতকোত্তর ডিগ্রি অর্জন করেন। একই সময়ে তিনি ভাষাতত্ত্ব ও নরওয়েজিয়ান ভাষা বিষয়ে ডিপ্লোমা ডিগ্রি অর্জন করেন। এছাড়ও নিউইয়র্ক সিটি বিশ্ববিদ্যালয় থেকে পুনরায় স্নাতকোত্তর ও ক্যালিফোর্নিয়ার আমেরিকান ওয়ার্ল্ড ইউনিভার্সিটি থেকে 'ডিজিটাল বাংলাদেশ এন্ড সোশ্যাল চেঞ্জেস' বিষয়ে পিএইচডি অর্জন করেন।
রাজনৈতিক জীবন
গোলাপ ছাত্রজীবন থেকেই ছাত্রলীগের রাজনীতির সাথে জড়িত ছিলেন। তিনি ১৯৭৮-৮০ মেয়াদে ঢাকা বিশ্ববিদ্যালয়ের সমাজবিজ্ঞান বিভাগের ছাত্রলীগ শাখা ও সূর্যসেন হল ছাত্রলীগ শাখার সাধারণ সম্পাদকের দায়িত্ব পালন করেন। ১৯৭৯-৮০ মেয়াদে তিনি বিশ্ববিদ্যালয় ছাত্রলীগ শাখার যুগ্ম-আহবায়ক ছিলেন। একই সময়ে তিনি সূর্যসেন হল ছাত্র সংসদের প্রথমে সাধারণ সম্পাদক ও পরে সহ-সভাপতির দায়িত্ব পালন করেন। ১৯৮১-৮৩ মেয়াদে তিনি ছাত্রলীগের নির্বাহী সদস্য হিসেবে ভূমিকা রাখেন। ২০০৮ সালের নির্বাচনের পর আওয়ামী লীগ সরকার গঠন করার পর তিনি প্রধানমন্ত্রী শেখ হাসিনার একান্ত সচিব হিসেবে নিযোগ পান। ২০১২ সালে তাকে আওয়ামী লীগের সদস্য করা হয়। ২০১৪ সাল থেকে ২০১৮ সাল পর্যন্ত তিনি প্রধানমন্ত্রী শেখ হাসিনার বিশেষ সহকারী হিসেবে নিযুক্ত ছিলেন। ২০১৬ সাল থেকে তিনি আওয়ামী লীগের দফতর সম্পাদকের দায়িত্ব পালন করছেন।
২০০১ সালের অষ্টম জাতীয় সংসদ নির্বাচনের সময় তিনি আওয়ামী লীগের নির্বাচন পরিচালনা কমিটিকে নির্বাচন সংক্রান্ত তথ্য উপাত্ত সরবরাহের দায়িত্ব পালন করেন। ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে গোলাপ মাদারীপুর-৩ আসন থেকে সংসদ সদস্য নির্বাচিত হন।
ব্যক্তিগত জীবন
আবদুস সোবহান গোলাপ ব্যক্তিগত জীবনে ১৯৯২ সালে ঢাকা বিশ্ববিদ্যালয়ের তৎকালীন ছাত্রলীগ নেত্রী গুলশান আরা খুখুর সাথে বিবাহ বন্ধনে আবদ্ধ হন। এই দম্পতির ২ পুত্র ও ১ কন্যা সন্তান রয়েছে। তার কয়েকটি বই প্রকাশিত হয়েছে যার মধ্যে 'মুক্তিযুদ্ধ স্বাধীনতা ও বাঙালি জাতির ইতিহাস', 'হাজার বছরের শ্রেষ্ঠ বাঙালি বঙ্গবন্ধু শেখ মুজিবুর রহমান' এবং 'ছোটদের শেখ হাসিনা' অন্যতম। তিনি ২০১৫ থেকে ২০১৬ সাল পর্যন্ত বেসরকারি স্যাটেলাইট টেলিভিশন চ্যানেল একুশে টেলিভিশনের ব্যবস্থাপনা পরিচালক হিসেবে দায়িত্ব পালন করেন।
বিতর্ক
নির্বাচিত হওয়ার সাত মাস পর ২০১৯ সালের ১৫ আগস্ট আবদুস সোবহান মিয়া (গোলাপ) যুক্তরাষ্ট্রের নাগরিকত্ব ত্যাগ করেন বলে ওসিসিআরপির প্রতিবেদনে বলা হয়। তিনি যুক্তরাষ্ট্রের নিউইয়র্কে ৪০ লাখ ডলার ব্যয়ে একাধিক বাড়ি কিনেছেন বলে তথ্য অনুসন্ধানী সাংবাদিকদের বৈশ্বিক নেটওয়ার্ক অর্গানাইজড ক্রাইম অ্যান্ড করপশান রিপোর্টিং প্রজেক্ট (ওসিসিআরপি) তাদের ওয়েবসাইটে করা একটি প্রতিবেদনে উল্লেখ করে। ওসিসিআরপির করা প্রতিবেদনে জানানো হয়, ২০১৪ থেকে ২০১৮ সাল পর্যন্ত নিউইয়র্কের জ্যাকসন হাইটসে পাঁচটি কনডোমিনিয়াম কিনেছিলেন আবদুস সোবহান। ঐ সময়কার অনুপাতে ওই সম্পত্তির মূল্য ছিল প্রায় ২৪ লাখ ডলার। তাছাড়া আশপাশের ফ্ল্যাট-বাড়িতে ৬ লাখ ৮০ হাজার ডলার মূল্যের তিনটি অ্যাপার্টমেন্ট ক্রয় করেছিলেন তিনি। নিউইয়র্কে কেনা এসব সম্পত্তির নথিপত্র বলছে, সম্পত্তিগুলো নগদ অর্থে কেনা হয়েছিল। যেগুলোর মালিকানায় রয়েছেন তাঁর স্ত্রী গুলশান আরাও।
যুক্তরাষ্ট্রের নিউইয়র্কে তার ৯টি প্রপার্টি বা সম্পত্তি (ফ্ল্যাট বা বাড়ি) থাকলেও ২০১৮ সালে জাতীয় সংসদ নির্বাচনে অংশ নেওয়ার সময় তিনি ইসিতে জমা দেওয়া হলফনামায় এসব সম্পদের কথা উল্লেখ করেননি। বিদেশে সম্পদের বিষয়ে কোনো তথ্য উল্লেখ না থাকা ছাড়াও দ্বৈত নাগরিকত্ব নিয়ে আবদুস সোবহান নির্বাচনে অংশ নিয়েছিলেন বলেও অভিযোগ উঠে।
সোডিয়াম হাইড্রাইড
সোডিয়াম হাইড্রাইড একটি রাসায়নিক যৌগ যার রাসায়নিক সংকেত NaH। এই ক্ষার ধাতু হাইড্রাইড মূলত জৈব সংশ্লেষণে শক্তিশালী তবে দাহনীয় মূল হিসেবে ব্যবহৃত হয়। সোডিয়াম হাইড্রোজেন একটি লবণ জাতীয় হাইড্রাইড। এর অর্থ হল এটি নূনের মতো ধনাত্মক সোডিয়াম আয়ন এবং ঋণাত্মক হাইড্রোজেন আয়ন দ্বারা গঠিত। আরো বেশি আণবিক হাইড্রাইড যেমন বোরন, মিথেন, অ্যামোনিয়া ইত্যাদি এগুলোর বিপরীতে অবস্থান করে। এটি একটি আয়নিক পদার্থ যা জৈব দ্রাবক এ দ্রবীভূত হয় না। যদিও গলিত সোডিয়ামে দ্রবণীয় হয়। এই সত্যের সাথে সামঞ্জস্যপূর্ণ যে দ্রবণে হাইড্রোজেনের অজানা অ্যানায়ন রয়ে গেছে।
প্রাথমিক বৈশিষ্ট্য এবং কাঠামো
হাইড্রোজেন এবং তরল সোডিয়ামের প্রত্যক্ষ প্রতিক্রিয়া দ্বারা NaH উৎপাদিত হয়।
পাকিস্তানে ইন্টারনেটের ঘটনার তালিকা
এটি পাকিস্তানের অভ্যন্তরে ইন্টারনেট সম্পর্কিত নির্দিষ্ট ঘটনাগুলির একটি তালিকা।
ইয়ে বিক গায়ে হেই গরমিন্ট
২০১৬ সালের জুলাই মাসে করাচী এক বয়স্ক পাকিস্তানি মহিলা এই কথা বলেন (এই সরকার বিক্রি হয়ে গেছে) ওয়াক্ত নিউজের সাক্ষাৎকার নেওয়ার সময়, এবং এটি ২০১৬ সালে পাকিস্তানের সবচেয়ে বড় মীম হয়ে ওঠে। মহিলাটি আরও বলেন, "সরে মিলকে হাম কো পাগল বানা রহে হ্যায়" (এরা সবাই মিলে আমাদের ধোঁকা দিচ্ছে), তার পরে তিনি অভিযুক্তদের একটি তালিকা বানিয়েছিলেন। সরকারের বিরুদ্ধে অবমাননাকর করতে করতে ওই মহিলার ভিডিও ভাইরাল হয়ে যায়, এবং এর পরে মিম ছড়িয়ে পড়ে। ২০১৭ সালে যখন ভিডিওটি আবার সোশ্যাল মিডিয়ায় ছড়িয়ে পড়ে, তখন এটি একটি ভাইরাল মীমে পরিণত হয়।      ইন্ডিয়া টুডে অনুসারে, মহিলাটি বলেছেন "প্রত্যেক সাধারণ মানুষ ভেতরে যা গভীরভাবে অনুভব করে- তাদের সরকার দুর্নীতিগ্রস্ত- এবং এটা সারা বিশ্বের মানুষের জন্য প্রযোজ্য"। এটি এছাড়াও অভিনেতা ইরফান খান দ্বারা প্যারোডি করা হয়।
সিন্ধি বলি কোমি বলি
১৬ মার্চ, ২০১৮ তারিখে সিন্ধের রাজধানী করাচিতে অবস্থিত ডাও ইউনিভার্সিটির হাসপাতালের একজন কর্মচারী ডাঃ ফাহিম আমির সিন্ধি ভাষায় রোগীদের সাথে কথা বলার জন্য ডাঃ রাবিয়া বিবিকে একটি শো-কেস নোটিশ দেন। উপরন্তু, আমির ক্যাম্পাসে সিন্ধি ভাষায় কথা বলার উপর নিষেধাজ্ঞা আরোপ করেন। এর জবাবে হাসপাতালের কর্মীরা এবং শিক্ষার্থীরা আমিরের বিরুদ্ধে প্রতিবাদ রেকর্ড করে। পরে সিন্ধু জুড়ে বিক্ষোভ ছড়িয়ে পড়ে। সিন্ধুর মুখ্যমন্ত্রী সৈয়দ মুরাদ আলী শাহ ঘটনাটি নজরে নিয়েছিলেন।
সফল প্রতিবাদ "সিন্ধি বলি কোমি বলি" স্লোগান তৈরি করে, যার মানে হচ্ছে "সিন্ধি একটি জাতীয় ভাষা"। পরবর্তীতে এই একটি দাবিতে পরিণত হয়েছিল এবং টুইটার ব্যবহারকারীদের একটি শক্তিশালী শক্তি #সিন্ধিবলিকোমিবলি(#SindhiBoliQomiBoli) হ্যাশট্যাগ আকারে টুইটারে গ্রহণ করে। ২৪ ঘণ্টার মধ্যে এই হ্যাশট্যাগটি একটি সফল ট্রেন্ড হয়ে ওঠে; ৬০০০-এর ও বেশি টুইটের মাধ্যমে এটি পাকিস্তানের শীর্ষ ১০টি টুইটার ট্রেন্ডগুলির মধ্যে স্থান পেয়েছে। এই ট্রেন্ড খুবই তাৎপর্যপূর্ণ কারণ সিন্ধি ভাষায় এই প্রথম টুইটার ট্রেন্ড তৈরি হয়েছে।
ইতোমধ্যে, সমস্ত সিন্ধু জুড়ে এই বিক্ষোভ রেকর্ড করা হয়েছে, যেখানে জনগণ আমির এবং ডিও বিশ্ববিদ্যালয় হাসপাতালের প্রশাসনের বিরুদ্ধে ব্যবস্থা গ্রহণের দাবি জানিয়েছে। জনগণ সিন্ধিকে পাকিস্তানের জাতীয় ও দাপ্তরিক ভাষা হিসেবে স্বীকৃতি দেওয়ার জন্য সরকারের কাছে দাবি জানায়।
করাচী কিংস এবং পেশোয়ার জালমির মধ্যে প্লে অফের পর পাকিস্তান সুপার লীগের ফাইনালিস্টদের স্বাগত জানাতে সিন্ধু সরকার সিন্ধিতে ব্যানার পোস্ট করেছে।
পেশোয়ার জালমির মালিক জাভেদ আফ্রিদি তার অফিসিয়াল টুইটার একাউন্ট থেকে সিন্ধিতে টুইট করেছেন। টুইটে তিনি তাদের ভালোবাসা এবং সমর্থনের জন্য সিন্ধুর জনগণকে ধন্যবাদ জানিয়েছেন।
পাওরী হো রাই হ্যায়
ফেব্রুয়ারি ২০২১, একটি ১৯ বছর বয়সী একটি মেয়ে দানানীর মবিন ওরফে দানানির  মুবীন (دنانیر مبین) থেকে ইসলামাবাদ একটি ভ্রমণে উপর নাথানিয়া গালি থেকে তার বন্ধুদের সাথে মানুষের জন্য পাকিস্তানে একটি ছোট ভিডিও "বার্গার পিপলদের" জন্য একটি সংক্ষিপ্ত ভিডিও তৈরি করা হয়, তারা পশ্চিমা সংস্কৃতির অনুকরণ করার চেষ্টা করে, এবং বলেছিলেন যে "ইয়ে হামারি কার হ্যায়, অ্যর ইয়া হাম হ্যায় অ্যর ইয়ে হামারি পাওরী হো রাহি হ্যায়!" (এটা আমাদের গাড়ি, আর এরা আমরা এবং এটা আমাদের পার্টি হচ্ছে!)। ভিডিওটি সোশ্যাল মিডিয়ায় ভাইরাল হয়ে যায় এবং ভিডিও তৈরি করে মানুষ এবং সেলিব্রিটিরা একটি মিম ট্রেন্ড শুরু করে। যশরাজ মুখাতে রচনার পরে ভিডিওটি প্রতিবেশী ভারতেও ভাইরাল হয়েছিল এবং উভয় দেশেই #PawriHoRaiHai #PawriHoRahiHai #PawriHoriHai টুইটারে এই ট্রেন্ড অনুসরণ করে পোস্ট করা মানুষ, সেলিব্রিটি, ব্র্যান্ড এবং সংস্থার সাথে সাথে ট্রেন্ড করেছিল।
তিথী সরকার
তিথী রানী সরকার (Tithy Rani Sarkar; জন্ম: ১২ আগস্ট ১৯৯০) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।  তিনি একজন ডানহাতি অফব্রেক বোলার এবং ডানাহাতি ব্যাটসম্যান।
একদিনের আন্তর্জাতিক
তিথীর একদিনের আন্তর্জাতিকে অভিষেক ঘটে ২০১২ সালের ২১ আগস্ট আয়ারল্যান্ড মহিলা ক্রিকেট দলের বিরুদ্ধে।
টি২০ আন্তর্জাতিক
তিথীর টুয়েন্টি ২০ আন্তর্জাতিকে অভিষেক ঘটে ২০১২ সালের ১১ সেপ্টেম্বর ভারত মহিলা ক্রিকেট দলের বিরুদ্ধে।
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। তিথী উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
রাক্ষসিনী-তেঁতুলিয়া নদী
রাক্ষসিনী-তেঁতুলিয়া নদী বা তুলাই নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের ঠাকুরগাঁও এবং দিনাজপুর জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রাক্ষসিনী-তেঁতুলিয়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৩।
২০১৭ জিম্বাবুয়ে ক্রিকেট দলের নেদারল্যান্ডস সফর
জিম্বাবুয়ে জাতীয় ক্রিকেট দল তিনটি লিস্ট এ ক্রিকেট খেলার জন্য নেদারল্যান্ডস সফর করে, যা জুন ২০১৭-এ অনুষ্ঠিত হয়।
একুয়াকালচার প্রকৌশল
একুয়াকালচার প্রকৌশল এ নকশার বৈচিত্র্য বহুবিধ এবং এগুলোর উন্নয়নের জন্য যান্ত্রিক, জৈবিক ও পরিবেশগত সিস্টমের জ্ঞানের দরকার। তার সাথে দরকার ম্যাটেরিয়াল প্রকৌশল ও ইন্সট্রুমেন্টেশনের জ্ঞান। সেই সাথে একুয়াকালচার প্রকৌশলে বর্জ্যপানি ব্যবস্থাপনা,  কৃষি ও মৎস্যবিজ্ঞান থেকেও ইঞ্জিনিয়ারিং সমাধান নেয়া হয়। একুয়াকালচার প্রকৌশল, বিশ্বব্যাপী একুয়াকালচার শিল্পের সম্প্রসারনে অনেক বড় ভূমিকা রেখেছে। সাম্প্রতিক সময়ে এই বিষয়ে অনেক গবেষণার ফলে বিপুল উন্নতি সাধিত হয়েছে এবং একুয়াকালচার এর নিত্যনতুন প্রযুক্তি আবিষ্কৃত হচ্ছে। বিশ্বজুড়ে যে পরিমান সামুদ্রিক খাবার গ্রহণ করা হয় তার বেশির ভাগের উন্নয়ন ও সম্প্রসারনে এই একুয়াকালচার প্রকৌশলের ভূমিকা উল্লেখযোগ্য।
রি-সার্কুলেটিং একুয়াকালচার পদ্ধতি
রি-সার্কুলেটিং একুয়াকালচার এ কম পানি ব্যবহার করে যেকোন একটি মাছের প্রজাতির উচ্চ ঘনত্বের চাষাবাদ করা হয়। পদক্ষেপ সমূহের মধ্যে থাকে ধূলিকনা অপসারন, জৈব-ফিল্টারকরন, অক্সিজেন প্রদান ও পাম্পিং।এগুলির জন্য বিভিন্ন যন্ত্রপাতি ও প্রকৌশলী সমাধানের দরকার। এর পাশাপাশি পানির তাপমাত্রা, পানিতে দ্রবীভূত অক্সিজেন ও পি এইচ নিয়ন্ত্রণ এর জন্য নিবিড় ইন্সট্রুমেন্টেশন ও বিভিন্ন সেন্সরের ব্যবহার ও সেগুলো নিয়ন্ত্রণ করা দরকার।তবে আমাদের বাংলাদেশএ এই পদ্ধতিটির ব্যবহার শুরু হলেও তেমন জনপ্রিয়তা পায় নি ব্যয়বহুল হবার কারনে ও এর উচ্চ প্রযুক্তিগত চাহিদার কারনে।
গবেষণা
'Journal of aquacultural engineering' নামক একটি সাময়িকী একুয়াকালচার ক্ষেত্রে প্রকৌশলীদের গবেষণা সমূহ প্রকাশ করে। সারা বিশ্বে একুয়াকালচার প্রকৌশল কে জৈব প্রকৌশল অথবা কৃষি প্রকৌশলের সাথে একিভূত করে বিভিন্ন বিশ্ববিদ্যালয়ে পড়ানো হয়।
আরো দেখুন
রি-সার্কুলেটিং একুয়াকালচার পদ্ধতি
বাংলাদেশ ছাত্র ফেডারেশন
বাংলাদেশ ছাত্র ফেডারেশন বাংলাদেশের একটি ছাত্র সংগঠন যা ১৯৮৫ সালের ১০ই জানুয়ারি গঠিত হয়।
ইতিহাস
মূলত এরশাদ বিরোধী আন্দোলনের মধ্যদিয়ে ছাত্র সংগঠনটির আবির্ভাব ঘটে। সংগঠনটির তৎকালীন সভাপতি ফয়জুল হাকিম স্বৈরাচার বিরোধী আন্দোলনের অন্যতম একজন নেতৃত্ব ছিলেন। দলটি স্বৈরাচার বিরোধী আন্দোলন, গোলাম আজমের বিচারের দাবীতে গড়ে ওঠা ৯২'এর আন্দোলন, জাহাঙ্গীরনগর ও ঢাকা বিশ্ববিদ্যালয়ের 'ধর্ষণ বিরোধী আন্দোলন', ঢাকা বিশ্ববিদ্যালয়ের সামসুননাহার হলে পুলিশী নির্যাতনের বিরুদ্ধে আন্দোলন, ওসমানী উদ্যানের গাছ রক্ষা আন্দোলন, ফুলবাড়ির 'কয়লা খনি' আন্দোলন, টিপাইমুখ বাধ বিরোধী আন্দোলন, ২০-২২ আগষ্টের ছাত্র আন্দোলন, রামপাল তাপবিদ্যুত কেন্দ্র বাতিলের আন্দোলন, 'টিকফা' চুক্তির বিরুদ্ধে আন্দোলনসহ বিভিন্ন আন্দোলনে অংশ নেয়।
২০২২ সালের ৩০ ও ৩১ মার্চ ১৩ তম কেন্দ্রীয় কাউন্সিলের মাধ্যমে মশিউর রহমান খান রিচার্ডকে সভাপতি, সাদিক রেজাকে সহ-সভাপতি ও সৈকত আরিফকে সাধারণ সম্পাদক, ইলিয়াস জামান ও ফাতেমা রহমান বিথীিকে সহ-সাধারণ সম্পাদক করে বাংলাদেশ ছাত্র ফেডারেশনের ২৩ সদস্য বিশিষ্ট কেন্দ্রীয় নির্বাহী কমিটি গঠিত হয়।
সংগঠনটির মূল প্রতিপাদ্য হচ্ছে 'শিক্ষা, সাম্য, সংগ্রাম, প্রগতির'। বাংলাদেশে মাতৃভাষায় এক ধারায় বিজ্ঞানভিত্তিক শিক্ষা ব্যাবস্থার দাবি জানিয়ে আসছে ছাত্র ফেডারেশন। জাতীয় পুনর্গঠনের লক্ষ্যে গণতান্ত্রিক শিক্ষাব্যবস্থা এবং সবার জন্য ঘুষ-তদবির ও দুর্নীতিমুক্ত চাকরির দাবিতে ঐক্যবদ্ধ হওয়া ও ফ্যাসিবাদের পতনের লক্ষ্যে দুর্বার ছাত্র আন্দোলন গড়ে তোলার আহ্বানে ৩০ ও ৩১ মার্চ ২০২২, দুই দিনব্যাপী ছাত্র ফেডারেশনের ১৩তম কেন্দ্রীয় সম্মেলন হয়।
যোসেফ গাবচিক
যোসেফ গাবচিক (Jozef Gabčík) (৮ এপ্রিল, ১৯১২ - ১৮ জুন, ১৯৪২) একজন চেক সৈনিক, নাজিবিরোধী প্রতিরোধ বাহিনীর সদস্য। তিনি ১৯৪২ সালে থার্ড রাইখ প্রোটেকটর রেইনহার্ড হেড্রিককে হত্যার ষড়যন্ত্র, অপারেশন এনথ্রপয়েড এর সাথে যুক্ত ছিলেন।
প্রারম্ভিক জীবন
১৯১২ সালে স্লোভাকিয়া র তদানীন্তন অস্ট্রিয়া হাংগেরি প্রদেশে জিলিনা জেলার পলুভসি'তে জন্মগ্রহণ করেন যোসেফ গাবচিক। তিনি বোহেমিয়া র কোস্টেলেক ন্যাড ভ্ল্যাটভউ গ্রামে কর্মকার ও ঘড়ি তৈরীর কাজ শিখেছিলেন। কামারশালার কাজ শিকতে তিনি স্থানীয় গ্রামের কর্মকার যে কুনিকের কাছে থাকতেন। ১৯৩৯ সালের আগে জিলিনার এক রাসায়নিক কারখানাতে কাজ করেছেন। দ্বিতীয় বিশ্বযুদ্ধ শুরু হলে ব্রিটেনে পালান এবং সেখানে প্যারাট্রুপারের প্রশিক্ষন নেন। কলমন্দলে দুর্গে, চেকোস্লোভাকিয়ার মুক্তি বাহিনীর একটি ইউনিট ব্রিটেনে চেক তরুনদের প্রশিক্ষন দিতো। এই সময় তার বন্ধু জ্যান কুবিশও তার সাথে প্রশিক্ষন নেন।
রেইনহার্ড হেড্রিক হত্যা
২৮ ডিসেম্বর, ১৯৪১ সালে রাত ১০ টায়, যোসেফ গাবচিক ও জ্যান কুবিশ প্যারাট্রুপারে এসে নামেন চেকোস্লোভাকিয়া। তাদের সাথে চেক গেরিলাবাহিনীর আরো সাতজন ব্রিটেন থেকে আসেন। চেকোস্লোভাকিয়ায় নাৎসি পার্টি র অন্যতম প্রধান রেইনহার্ড হেড্রিককে হত্যার উদ্দেশ্যে তাদের এই অভিযানের নাম ছিল অপারেশন এনথ্রপয়েড। প্রাগ শহরে অনেকগুলি পরিবার ও নাৎসি বিরোধী জনগণ তাদের গোপনে সাহায্য করেন। ১৯৪২ সালের ২৭ মার্চ হেড্রিকের হিটলারের সাথে দেখা করার কথা ছিল। জার্মান দলিল অনুযায়ী আডলফ হিটলার তার বিশ্বস্ত হেড্রিককে জার্মান দখলীকৃত ফান্সের দায়িত্ব দিতে চেয়েছিলেন। ড্রেসডেন-প্রাগ রোড ও ট্রোজা ব্রিজের সংযগস্থলে হেড্রিককে আক্রমনের পরিকল্পনা করেন বিপ্লবীরা। এই রাস্তায় ট্রাম স্টপেজে, বুলোভকা হসপিটালের কাছে যোসেফ গাবচিক হেড্রিকের মার্সিডিজ বেঞ্জ গাড়ির সামনে চলে আসেন ও গুলি করার চেষ্টা করেন, কিন্তু তার স্টেনগান বন্ধ হয়ে গেলে হেড্রিক গাড়ি থামিয়ে নিজেই পাল্টা গুলি করতে যান আক্রমনকারীকে কিন্তু কুবিশ এইসময় কামান বিধ্বংসী একটি শক্তিশালী গ্রেনেড ছোঁড়েন তার গাড়ি লক্ষ করে। বোমাটি গাড়ির ভেতর না পড়লেও গ্রেনেডের টুকরোতে হেড্রিক মারাত্মক আহত হন ও ড্রাইভার ক্লেইনকে আদেশ দেন আক্রমনকারীদের ধরবার জন্যে। ক্লেইন ধরতে গেলে গাবচিক তাকে গুলি চালিয়ে আহত করেন। এই ঘটনায় কুবিশ নিজেও ঘাতক গ্রেনেডের টুকরোয় আঘাত পান। গাবচিক ও কুবিশ আহত অবস্থায় পলায়নে সক্ষম হন। বুলোভকা হসপিটালে হেড্রিককে নিয়ে যাওয়া হয়। তার শরীরের বিভিন্ন জায়গা, ফুসফুস, কন্ঠার হাড়, ইত্যাদি নানা অঙ্গ ক্ষতিগ্রস্ত হয়েছিল। ডাক্তারেরা অপারেশন করার চেষ্টা করেন ও তার শারীরিক অবস্থার কিছুটা উন্নতি হয়। হিমলার তাকে দেখতে আসেন ২ জুন। হিমলারের আদেশে হিটলারের ব্যক্তিগত চিকিৎসক, থিওডর মোরেল, কার্ল গেভারডথ তার চিকিৎসা করতে প্রাগে আসেন। ৪ জুন হেডারিক মারা যান।
মৃত্যু
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:CyrilMethodious.JPG|থাম্ব|250x250পিক্সেল|সিরিল চার্চের দেওয়ালে বুলেটের দাগ, এখানেই লুকিয়ে ছিলেন গাবচিক ও সহ বিপ্লবীরা প্রাগ শহরের রেসলোভা স্ট্রীটের সেন্ট সিরিল চার্চে যোসেফ গাবচিক ও জ্যান কুবিশকে খুজে পাওয়া যায়। তারা অনেকের সাথে সেখানে আশ্রয় নিয়েছিলেন। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। গাবচিক, যোসেফ ভালচিক, ওপেলকা সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান মৃত ও ২১ জন ঘায়েল হয়। হেডারিক হত্যার প্রতিশোধ হিসেবে নাজী সেনারা বিপ্লবীদের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচার করা হয়। জ্যান কুবিশের প্রেমিকা আনা মলিনোভাকে মাউথআউসেন-গুসেন কনসেন্ট্রেশন ক্যাম্পে পাঠানো হয় ও মেরে ফেলা হয়।
চলচ্চিত্র
২০১৬ সালে অপারেশন এনথ্রপয়েডের ঘটনা নিয়েহলিউড চলচ্চিত্র 'এনথ্রপয়েড' নির্মিত হয়। এই সিনেমায় যোসেফ গাবচিকের চরিত্রে অভিনয় করেছেন সিললিয়ান মার্ফি।
সেলুলোজ
সেলুলোজ উদ্ভিদের একটি প্রধান গাঠনিক পদার্থ। উদ্ভিদের কোষ প্রাচীর সেলুলোজ দিয়ে গঠিত। অসংখ্য β-D গ্লুকোজ অণু পরস্পর β-১-৪ বন্ধনে আবদ্ধ হয়ে সেলুলোজ তৈরি করে। উদ্ভিদের অবকাঠামো নির্মাণে সেলুলোজ গুরুত্বপূর্ণ ভূমিকা পালন করে। উদ্ভিদদেহে যেহেতু কোনো কঙ্কাল নেই,সেহেতু উদ্ভিদের ভার বহনের দায়িত্ব পালন করে সেলুলোজ। তুলায় সেলুলোজ এর পরিমাণ ৯৪%,লিনেনে ৯০% এবং কাঠে ৬০%। সেলুলোজ ঘন H2SO4 বা HCL বা NaOH দ্বারা হাইড্রোলাইসিস করে গ্লুকোজে পরিণত করা হয়। মানুষের পাকস্থলী বা অন্ত্রে সেলুলোজ এনজাইম না থাকায় সেলুলোজ পদার্থ হজম হয়না,তবে গরু-ছাগলে সেলুলোজ পুষ্টি হিসেবে কাজ করে। বন ও বস্ত্র শিল্পের প্রধান উপাদান সেলুলোজ,আর তাই মানব সভ্যতায় এর দান অপরিসীম। পৃথিবীতে সবচেয়ে  বেশি পরিমাণে বিরাজ করে সেলুলোজ। এককথায় বলতে গেলে সেলুলোজ হলো একটি কার্বোহাইড্রেড-জাতীয় মস্ত বড়ো অণু (পলিমার)।
ইতিহাস
ফরাসী রসায়নবিদ অ্যানসেলেম পায়েন 1838 সালে সেলুলোজ আবিষ্কার করেছিলেন এবং বিচ্ছিন্ন করেছিলেন। পায়েল রাসায়নিক সূত্রটিও নির্ধারণ করেছিলেন। 1870 সালে, প্রথম থার্মোপ্লাস্টিক পলিমার, সেলুলয়েড সেল্টোজ ব্যবহার করে হায়াট ম্যানুফ্যাকচারিং সংস্থা তৈরি করেছিল। সেখান থেকে, সেলুলোজ 1890 এর দশকে রেয়ন এবং 1912 সালে সেলোফেন তৈরি করতে ব্যবহৃত হয়েছিল। হারমান স্টাউডিংগার 1920 সালে সেলুলোজের রাসায়নিক কাঠামো নির্ধারণ করেছিলেন। 1992 সালে কোবায়শি এবং শোদা কোনও জৈবিক এনজাইম ব্যবহার না করে সেলুলোজ সংশ্লেষিত করেছিলেন।
সেলুলোজ এর কাজ
উদ্ভিদের গাঠনিক উপাদান হিসেবে কাজ করে। উদ্ভিদকে দৃঢ়তা ও সুরক্ষা প্রদান করে এবং ভার বহন করে।
সুরক্ষা চশমা
সুরক্ষা চশমা বলতে বিভিন্ন ধরনের সুরক্ষামূলক চোখে পরিধেয় সাজসরঞ্জামকে বোঝায় যেগুলি সাধারণত চোখ ও চোখকে ঘিরে রাখা এলাকাটিকে আবদ্ধ করে বা সেটিকে সুরক্ষা প্রদান করে, যাতে চোখে অতিক্ষুদ্র কণা, পানি বা জল, কিংবা রাসায়নিক পদার্থ আঘাত হানতে না পারে। সুরক্ষা চশমাগুলিকে রাসায়নিক পরীক্ষাগারের, কাঠের কাজে, বরফের ক্রীড়ায় ও সাঁতারে ব্যবহার করা হয়। এছাড়া বিদ্যুৎশক্তিচালিত উপকরণ যেমন তুরপুন (ড্রিল) বা বিদ্যুৎচালিত করাত চালনার সময় উড়ন্ত পদার্থের কণা যেন চোখের ক্ষতি করতে না পারে, সেজন্য সুরক্ষামূলক চশমা পরিধান করা হয়। অনেক সময় চোখের দৃষ্টির সমস্যার জন্য ডাক্তারি সুরক্ষা চশমা সরবরাহ করা হতে পারে। <!--
History
The Inuit and Yupik peoples carved snow goggles from the antlers of caribou, wood, and shell to help prevent snow blindness. The goggles were curved to fit the user's face and had a large groove cut in the back to allow for the nose. A long thin slit was cut through the goggles to allow in a small amount of light, diminishing subsequent ultraviolet rays. The goggles were held to the head by a cord made of caribou sinew.
In the early 20th century, goggles were worn by drivers of uncovered cars to prevent irritation of the eyes by dust or wind. Likewise in the first ten years after the invention of the airplane in 1903 goggles became a necessity as wind blow became more severe as aircraft speeds increased and as protection against bugstrikes at high altitudes. The first pilot to wear goggles was probably Charles Manly in his failed attempt to fly Samuel Langley's aerodrome in 1903.
Types
The requirements for goggles varies depending on the use. Some examples:
Fashion
Goggles are often worn as a fashion statement in certain subcultures, most often as part of the cybergoth subculture. They are usually worn over the eyes or up on the forehead to secure 'falls': a type of long, often brightly coloured, synthetic hairpiece. Fans of the steampunk genre or subculture also frequently wear steampunk-styled goggles, particularly when performing in a live action role-playing game.
Goggles are also frequently used by anime and manga characters as a fashion statement. For example, it is an idiosyncrasy of team leader characters in the Digimon anime to wear goggles. Other notable characters who wear goggles are the young Naruto Uzumaki and Konohamaru from Naruto, Matt from Death Note and Usopp from One Piece.
Non-human
Goggles are available for horses used in speed sports such as horse racing. In some traditions of horse mounted bullfighting, the horse may wear a protective cloth over its eyes.
Goggles have been used on military working dogs, for protection in harsh conditions, such as sandstorms and rotorwash from helicopters. One of the brands of these types of goggles are Doggles. -->
আলী আল তানতাভি
আলি আল তানতাভি (১২ জুন ১৯০৯—১৮ জুন ১৯৯৯) একজন সিরিয়ান ফকিহ, লেখক এবং বিচারক এবং বিংশ শতাব্দীতে তিনি ইসলামের প্রচার ও আরবি সাহিত্যের অন্যতম শীর্ষস্থানীয় ব্যক্তিত্ব হিসাবে বিবেচিত হন। তিনি তারুণ্য থেকে ১৯৪০ সাল অবধি সিরিয়া, ইরাক এবং লেবাননে প্রাথমিক ও মাধ্যমিক শিক্ষা নিয়ে কাজ করেছেন। তারপর তিনি আইন পেশায় যোগ দেন। ইসলামের জন্য গুরুত্বপূর্ণ অবদানের স্বীকৃতি স্বরূপ তিনি ১৯৯০ সালে বাদশাহ ফয়সাল আন্তর্জাতিক পুরস্কার পেয়েছিলেন।
তার প্রাথমিক লালন-পালন
আলী তানতাভী ওই সকল ব্যক্তিদের মধ্য হতে যারা উলামা মাশায়েখদের থেকেও জ্ঞানার্জন করেছেন আবার নিয়মিত মাদ্রাসায়ও পড়াশোনা করেছেন।তিনি এই স্কুলগুলিতে শেষ স্থর পর্যন্ত শিক্ষা গ্রহণ করেন। যখন তার বাবা মারা যান তখন তার বয়স ষোল বছর। তাকে একজন মা এবং পাঁচ ভাই-বোনদের সাথে একটি পরিবারের বোঝা নিতে হয়েছিল।তিনি ভাই-বোনের মধ্যে সবচেয়ে বয়সে বড়।তাই তিনি স্কুল ছেড়ে বাণিজ্য করার কথা ভেবেছিলেন।কিন্তু আল্লাহ তাকে এই পথ থেকে সরিয়ে আনেন।তিনি আবারো পড়াশোনা সম্পূর্ণ করতে ফিরে আসেন।
জাঁ বার্নার্ড লিওঁ ফুকো
জাঁ বার্নার্ড লিওঁ ফুকো (১৮ই সেপ্টেম্বর, ১৮১৯ – ১১ ই ফেব্রুয়ারি, ১৮৬৮) একজন ফরাসী পদার্থবিদ ছিলেন। তিনি পৃথিবীর আহ্নিক গতির প্রদর্শনের জন্য ফুকোর দোলক উদ্ভাবন করেন।
প্রথম জীবন
ফুকো প্যারিস শহরে এক প্রকাশকের পরিবারে ১৮১৯ খ্রিষ্টাব্দের ১৮ই সেপ্টেম্বর জন্মগ্রহণ করেন। ছোটবেলায় বাড়িতেই পড়াশোনা করার পর তিনি চিকিৎসাশাস্ত্র পড়তে যান, কিন্তু রক্তকে ভয় পেতেন বলে চিকিৎসাশাস্ত্র ছেড়ে পদার্থবিদ্যা পড়তে যান। প্রথম দিকে তিনি লুই জাক মান্ডে ডাগুয়েরের আলোকচিত্র গ্রহণ সংক্রান্ত কাজের উন্নতিতে সহায়তা করেন। এর পরের তিন বছর অ্যালফ্রেড ফ্রান্সিস ডনের অধীনে গবেষণা সহায়ক হিসেবে কাজ করেন। এর পরে আর্মান্ড হিপ্পোলাইট লুই ফিজোর সাথে আলোকের ওপর বিভিন্ন গবেষণা করেন।
পরবর্তী জীবন
১৮৫০ খ্রিষ্টাব্দে তিনি ফিজো-ফুকো যন্ত্রের সাহায্যে আলোর গতিবেগ নির্ণয়ের এক পরীক্ষা করেন। এই যন্ত্রের সাহায্যে তিনি দেখান যে বায়ুতে আলোর গতিবেগের তুলনায় জলে আলোর গতিবেগ কম। এই পরীক্ষা আইজাক নিউটনের আলোর কণাবাদী তত্ত্বকে নস্যাৎ করে। ￼
১৮৫১ সালে লিওফুকো গিজায় পরীক্ষা করেন
১৮৫১ খ্রিষ্টাব্দে পৃথিবীর আহ্নিক গতি পরীক্ষার মাধ্যমে প্রদর্শন করার জন্য প্যারিসের প্যানথিয়নের ছাদ থেকে ৬৭ মিটার দড়ি থেকে ২৮ কিলোগ্রামের সীসার তৈরী গোলক ঝুলিয়ে তার বিখ্যাত দোলকটি নির্মাণ করেন। ফুকোর দোলক বৈজ্ঞানিক মহল ও জনসাধারণের মনে জনপ্রিয় হলে বিশ্বের বিভিন্ন স্থানে ফুকোর দোলক স্থাপন করা হয়। পরের বছর তিনি ঘূর্ণদর্শীকে একটি সরল পরীক্ষামূলক যন্ত্র হিসেবে ব্যবহার করেন। ১৮৫৫ খ্রিষ্টাব্দে তার পরীক্ষামূলক গবেষণার জন্য রয়েল সোসাইটি তাকে কপলি পদক দান করে।
১৮৫৫ খ্রিষ্টাব্দের সেপ্টেম্বর মাসে তিনি আবিষ্কার করেন যে কোন তামার পাতের প্রান্তকে কোন চুম্বকের দুই বিপরীত মেরুর মধ্যে রেখে ঘোরালে, ঐ তামার পাতকে ঘোরাতে অধিক শক্তির প্রয়োজন হয়।
১৮৫৭ খ্রিষ্টাব্দে তার নামাঙ্কিত সমবর্তক যন্ত্রটি উদ্ভাবন করেন, এবং পরের বছর তিনি প্রতিফলক দূরবীক্ষণ যন্ত্রের আয়নার গঠন নির্ণয় করার ফুকোর ছুরির ধার পরীক্ষা নামে একটি পরীক্ষা পদ্ধতি উদ্ভাবন করেন। এই পদ্ধতির সাহায্যে গবেষকেরা আয়নাটি প্রকৃত গোলক কিনা তা নির্ণয় করতে পারেন।
১৮৬২ খ্রিষ্টাব্দে চার্লস হুইটস্টোনের নির্ণায়ক আয়নার সাহায্যে তিনি আলোর গতিবেগ নির্ণয় করেন ২৯৮,০০০ কিলোমিটার/সেকেন্ড। এই মান পূর্বেকার পরীক্ষাগুলির মানের থেকে ১০,০০০ কিলোমিটার/সেকেন্ড কম ছিল। এবং প্রকৃত আলোর গতিবেগের চেয়ে মাত্র ০.৬% কম ছিল।
শেষ জীবন
thumb|মন্টমার্টে কবরস্থানে জাঁ বার্নার্ড লিওঁ ফুকোর সমাধি ১৮৬২ খ্রিষ্টাব্দে তাকে ব্যুরো ডেস লঙ্গিট্যুডস সংস্থার সদস্যপদ ও লেজিওঁ দ্য অনার প্রদান করা হয়। ১৮৬৪ খ্রিষ্টাব্দে তাকে রয়েল সোসাইটির সদস্যপদ দেওয়া হয়। এর পরে তিনি দেখান যে, দূরবীক্ষণ যন্ত্রের আয়নার বাইরের দিকে রূপার পাতলা স্বচ্ছ প্রলেপ চোখের ক্ষতি না করে সূর্যের দিকে তাকানো যায়। ১৮৬৮ খ্রিষ্টাব্দের ১১ই ফেব্রুয়ারি একাধিক কঠিনীভবন রোগে তার মৃত্যু হয় এবং তাকে মন্টমার্টে কবরস্থানে সমাহিত করা হয়।
পরবর্তী প্রজন্মের সম্মান
১৯৮৪ খ্রিষ্টাব্দের ২২শে মার্চ ক্লেট পর্বতে অবস্থিত মানমন্দিরে আন্তোনিন মার্কোস গ্রহাণু বেল্টের একটি [[গ্রহাণু আবিষ্কার করলে জাঁ বার্নার্ড লিওঁ ফুকোর নামে এই গ্রহাণুর নাম রাখা হয় ৫৬৬৮ ফুকো। আইফেল টাওয়ারে খোদিত ৭২টি নামের মধ্যে তার নাম রাখা হয়েছে।
লেংগা নদী
লেংগা নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লেংগা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০২।
শিলাইদহ ইউনিয়ন
শিলাইদহ ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলার একটি প্রশাসনিক অঞ্চল। এটি ৬৪.৪১ কিমি২ (২৪.৮৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,২৩৮ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।
শিলাইদহ কুঠিবাড়ি
শিলাইদহ ইউনিয়নে রবীন্দ্রনাথের স্মৃতিবিজড়িত শিলাইদহ রবীন্দ্র কুঠিবাড়ি অবস্থিত।
বংশাণুসমগ্র সম্পাদনা
বংশাণুসমগ্র সম্পাদনা (Genome editing), বংশাণুসমগ্র প্রকৌশল (Genome engineering), অথবা বংশাণু সম্পাদনা (Gene editing) বংশাণু প্রকৌশল ক্ষেত্রের একটি উপক্ষেত্র, যেখানে কোনও জীবিত জীবের দেহের বংশাণুসমগ্রে (জিনোমে) ডিএনএ অনুপ্রবেশ, অবলোপন, পরিবর্তন বা প্রতিস্থাপন করা হয়। প্রাক্তন বংশাণু প্রকৌশল প্রয়োগকৌশলসমূহে কোনও পোষক বংশাণুসমগ্র বা জিনোমে সমসম্ভব যেকোনও স্থানে বংশাণুগত উপাদান অনুপ্রবেশ করানো হত। এর বিপরীতে বংশাণুসমগ্র সম্পাদনায় বংশাণুসমগ্রের নির্দিষ্ট অবস্থানকে লক্ষ্য করে অনুপ্রবেশ ঘটানো হয়।
ইতিহাস
১৯৯০-এর দশকে এসে বংশাণুসমগ্র সম্পাদনার যাত্রারম্ভ হয়েছিল। তবে সম্পাদনা কর্মদক্ষতা নিম্নমানের ছিল বলে এর প্রয়োগ সীমিত ছিল। এরপরে বর্তমানে প্রচলিত নিউক্লিয়েজ-ভিত্তিক বংশাণু সম্পাদনা ব্যবস্থাগুলির আবির্ভাব ঘটে। প্রকৌশলজাত নিউক্লিয়েজ ব্যবহার করে বংশাণুসমগ্র সম্পাদনা, অর্থাৎ এইরূপ উৎসেচকের তিনটি প্রধান শ্রেণীর সবগুলি যথা, জিংক আঙুল নিউক্লিয়েজ (Zinc Finger Nuclease), প্রতিলিপিকরণ সক্রিয়ক-সদৃশ নিউক্লিয়েজ (TALEN) এবং প্রকৌশলজাত অতিবৃহৎ নিউক্লিয়েজ (Engineered meganuclease) ২০১১ সালে মর্যাদাবাহী বিজ্ঞান সাময়িকী নেচার কর্তৃক বছরের সেরা পদ্ধতি হিসেবে নির্বাচিত হয়। ২০১৫ সালে আরেক মর্যাদাবাহী বিজ্ঞান সাময়িকী সায়েন্স ক্রিস্পার-ক্যাস (CRISPR-Cas) ব্যবস্থাটিকে ঐ বছরের নাটকীয় সাফল্য হিসেবে নির্বাচিত করে।
গ্লাইকোজেন
250px|frameless|right|গ্লাইকোজেনে ১-৪-α গ্লাইকোসাইডিক বন্ধন গ্লাইকোজেন হোল একটি পুষ্টিজাত পলিস্যাকারাইড। এটি প্রাণীদেহের প্রধান সঞ্চিত খাদ্য উপাদান হলেও নীলাভ সবুজ শৈবাল (সায়ানোব্যাক্টেরিয়া) ও কতিপয় ছত্রাক (যেমন-ইস্ট)-এর খাদ্য উপাদান হিসেবে বিরাজ করে। গ্লাইকোজেনের মূল গাঠনিক একক হলো α-D-গ্লুকোজ। অ্যামাইলোপেকটিন এর মত এর অণু শৃঙ্খল ও শাখান্বিত। প্রতি শাখায় ১০-২০ টি গ্লুকোজ একক থাকে।  হাইড্রোলাইসিস শেষে গ্লাইকোজেন হতে কেবল আলফা - D  গ্লুকোজ অণু পাওয়া যায়।এর আণবিক সংকেত C6H10O5 ।  প্রাণিদেহে লিভার ও পেশিতে বেশি করে গ্লাইকোজেন জমা থাকে যা প্রয়োজনে গ্লুকোজ এ পরিণত হয়ে কার্বন ও শক্তি সরবরাহ করে।
গ্লাইকোজেন এর কাজ
সঞ্চিত খাদ্য হিসেবে কাজ করে গ্লাইকোজেন।
অভেদ
থাম্ব|যেকোনো কোণ \theta ও [[একক বৃত্ত|একক বৃত্তের ওপর অবস্থিত বিন্দু  এর জন্য পিথাগোরাসীয় অভেদ  এর দৃশ্যমান প্রমাণ। এই অভেদটি  সমীকরণকে মেনে চলে।]]
কয়েকটি চলকের সমন্বয়ে গঠিত হয় বা হতে পারে এমন দুটি গাণিতিক রাশিমালা A এবং B-এর সম্পর্কের ক্ষেত্রে অভেদ হলো ঐ রাশিমালা দুটির একটির সাথে অপরটির সম্পর্কজনিত এমন একটি সমতা, যেখানে একটি নির্দিষ্ট বৈধ সীমার মধ্যে চলকের সকল বা যেকোনো মানের জন্য A এবং B উভয়ই একই মান প্রদান করে। অন্যভাবে বলা যায়, A = B একটি অভেদ হবে যদি A এবং B একই ফাংশনকে সংজ্ঞায়িত করে। উপরন্তু, অভেদ হলো পৃথক পৃথকভাবে সংজ্ঞায়িত দুটি ফাংশনের মধ্যকার একটি সমতা। উদাহরণস্বরূপ, এবং  হচ্ছে অভেদ। অভেদ আদতে এক প্রকার সমীকরণ যাকে বিশেষ কিছু শর্ত মেনে চলতে হয়। অভেদকে সচরাচর সমান চিহ্ন
দিয়ে নির্দেশ করা হয়। তবে কখনো কখনো তৎপরিবর্তে তিনটি অনুভূমিক রেখা তথা ত্রিঘাই
≡
ব্যবহার করা হয়।
বীজগাণিতিক অভেদ
a+0=a ও a+(-a)=0 এর মতো নির্দিষ্ট অভেদসমূহ বীজগণিতের ভিত্তি গঠন করেছে। আবার  এবং  এর মতো অন্যান্য বীজগাণিতিক অভেদসমূহ বীজগাণিতিক রাশিমালাসমূহের সরলীকরণে এবং সেগুলোর সম্প্রসারণে সুবিধাজনক ভুমিকা পালন করতে পারে।
কম্বিনাটোরিয়াল অভেদ
কম্বিনাটরিক্স এর মূল বিষয় গোনা বা কাউন্ট করা। এখানে কিছু গুরুত্বপূর্ণ কম্বিনাটোরিয়াল অভেদ দেওয়া হলো, যা বীজগাণিতিক ভাবে বা কম্বিনাটোরিয়াল যুক্তি দুটো দিয়েই প্রমাণ করা যায়
১. ধনাত্মক বাস্তব অখন্ড ঘাতের জন্য দ্বিপদ উপপাদ্য:-
যেখানে n \geq 0 একটি পূর্ণ সংখ্যা এবং প্রতিটি \tbinom nk একটি করে পূর্ণসংখ্যা যা দ্বিপদ সহগ নামে পরিচিত। সমষ্টি চিহ্ন ব্যবহার করে এটিকে লেখা যায় যে
২. ধনাত্মক বাস্তব অখন্ড ঘাতের জন্য দ্বিপদ উপপাদ্য:-
. আর r একটি জটিল সংখ্যা,
৩. ভ্যান্ডারমোন্ডের অভেদ
যেকোনো অঋণাত্মক পূর্ণসংখ্যা r, m, n. এর জন্য।
৪. পাস্কালের অভেদ যখন n and k ধনাত্মক পূর্ণসংখ্যা।
ত্রিকোণমিতিক অভেদ
জ্যামিতিকভাবে ত্রিকোণমিতিক অভেদ হচ্ছে সেসব অভেদ যে অভেদসমূহ এক বা একাধিক কোণের নির্দিষ্ট ফাংশনের সাথে সম্পর্কিত। অপরদিকে ত্রিভুজীয় অভেদসমূহ ত্রিভুজের কোণ ও বাহু উভয়েরই সাথে জড়িত। ত্রিকোণমিতিক অভেদসমূহ ত্রিভুজীয় অভেদসমূহের থেকে স্বতন্ত্র। এই অনুচ্ছেদে কেবল ত্রিকোণমিতিক অভেদগুলোই আলোচনা করা হয়েছে।
ত্রিকোণমিতিক ফাংশন সম্পর্কিত রাশিমালাগুলোর সরলীকরণের প্রয়োজন পড়লে এই অভেদগুলো সর্বদা সহায়ক ভূমিকা পালন করে। এই অভেদগুলোর আরেকটি গুরুত্বপূর্ণ প্রয়োগ হচ্ছে, ত্রিকোণমিতিক নয় এমন ফাংশনসমূহের সমাকলন, যা এমনই এক সাধারণ কৌশল যেখানে প্রথমত একটি ত্রিকোণমিতিক ফাংশনযুক্ত প্রতিস্থাপন-সূত্রের প্রয়োগ করা হয়, এবং শেষে একটি ত্রিকোণমিতিক অভেদ দিয়ে ফলাফল প্রদানকারী যোগজটিকে সরলীকরণ করা হয়।
সবচেয়ে বেশি উল্লেখ করার মতো ত্রিকোণমিতিক অভেদের উদাহরণগুলোর মধ্যে একটি সমীকরণটির সাথে সম্পর্কিত, যেখানে এই সমীকরণটি \theta-এর সকল বাস্তব মানের জন্য সত্য। পক্ষান্তরে, নিচের সমীকরণটি দেখা যাক:
অন্য আরেক প্রকার ত্রিকোমিতিক অভেদ রয়েছে যেগুলো তথাকথিত ত্রিকোণমিতিক যোগ-বিয়োগ সংশ্লিষ্ট। বড় কোণযুক্ত রাশিমালাগুলোকে ছোট কোণযুক্ত রাশিমালায় ভাঙতে এধরনের অভেদগুলো প্রয়োগ করা যায়। দুটি কোণযুক্ত অভেদ এবং \tan(x + y)) এর যোগের সূত্র হলো এজাতীয় ত্রিকোমিতিক অভেদের নমুনা।
সূচকীয় অভেদ
ভিত্তি শূন্য নয় এই শর্তে নিচের অভেদগুলো যেকোনো পূর্ণ সংখ্যার সূচকের জন্য সত্য:
যোগ ও গুণের ক্ষেত্রে বিনিময় বিধি কাজ করলেও সূচকের ক্ষেত্রে তা কাজ করে না, অর্থাৎ সূচকীকরণ বিনিময়ধর্মী নয়। যেমন: যোগ ও গুণের বেলায় 2 + 3 = 3 + 2 = 5 এবং 2 · 3 = 3 · 2 = 6, কিন্তু সূচকের ক্ষেত্রে 23 = 8 যেখানে 32 = 9।
এছাড়াও, সূচকীকরণ সংযোগ বিধিও মেনে চলে না, যোগ ও গুণের ক্ষেত্রে যা কার্যকর। যেমন: যোগ ও গুণের বেলায় (2 + 3) + 4 = 2 + (3 + 4) = 9 এবং (2 · 3) · 4 = 2 · (3 · 4) = 24, কিন্তু সূচকের ক্ষেত্রে 23 to the 4 অর্থাৎ 23-এর উপর 4 ঘাত হবে 84 (বা, 4,096); যেখানে, 2 to the 34 অর্থাৎ 2-এর উপর 34 নিলে পাওয়া যাবে 281 (বা 2,417,851,639,229,258,349,412,352)। বন্ধনী না লিখলে এবং রীতি অনুসারে উপর থেকে নিচের দিকে অর্থাৎ ঘাত থেকে ভিত্তির দিকের ক্রমানুসরণ করা হলে এদেরকে নিম্নরূপে পাওয়া যাবে:
লগারিদমিক অভেদ
লগারিদমিক অভেদ বা লগের সূত্র নামে পরিচিত বেশ কিছু গুরুত্বপূর্ণ সূত্র লগারিদমসমূহের পরস্পরের মধ্যে সম্পর্ক স্থাপন করে।
গুণফল, ভাগফল, ঘাত এবং মূল
কোনো গুণফলের লগারিদম ঐ গুণফলটি যে সংখ্যাগুলো থেকে এসেছে তাদের লগারিদমের সমষ্টির সমান এবং দুটি সংখ্যার অনুপাতের লগারিদম ঐ সংখ্যাদ্বয়ের লগারিদমের পার্থক্যের সমান। আবার, p-তম ঘাতযুক্ত কোনো সংখ্যার লগারিদম p এবং ঐ সংখ্যার লগারিদমের গুণফলের সমান। কোনো সংখ্যার p-তম মূলের লগারিদম ঐ সংখ্যার লগারিদমকে p দ্বারা ভাগ করে প্রাপ্ত সংখ্যার সমান। নিচের ছকে উদাহরণসহ এই অভেদগুলোর তালিকা দেওয়া হয়েছে। লগারিদমের সংজ্ঞা এবং/অথবা  এর বামপক্ষে প্রতিস্থাপনের মাধ্যমে এই অভেদগুলোী প্রতিটিই প্রতিপাদন  করা যায়।
ভিত্তির পরিবর্তন
logb(x) লগারিদমটিকে একটি ইচ্ছামাফিক নির্ধারিত ভিত্তি k-এর সাপেক্ষে x এবং b-এর লগারিদম থেকে নিচের সূত্রের মাধ্যমে গণনা করা যায়:
সাধারণ বৈজ্ঞানিক ক্যালকুলেটরগুলোতে মূলত ভিত্তি 10 এবং e-এর সাপেক্ষে লগারিদমের হিসাব করার সুযোগ থাকে। এহেন পরিস্থিতিতে, অন্য যেকোনো ভিত্তি b-এর সাপেক্ষে কোনো লগারিদম নির্ণয় করার ক্ষেত্রে, পূর্বোক্ত সূত্রে 10 ভিত্তিক এবং e ভিত্তিক এই লগারিদম দুটির যেকোনটি ব্যবহার করে গণনা করা যেতে পারে। এক্ষেত্রে সূত্রটি যেমনটা দেখাবে:
একটি অজানা ভিত্তি b-এর সাপেক্ষ নির্দিষ্ট সংখ্যা x-এর লগারিদম logb(x) এর ক্ষেত্রে এই ভিত্তিকে নিম্নোক্ত সূত্রের মাধ্যমে পাওয়া যাবে:
অধিবৃত্তীয় ফাংশনের অভেদ
অধিবৃত্তীয় ফাংশনসমূহ অনেক অভেদ মেনে চলে। গঠনগতভাবে এদের সবকটিই ত্রিকোণমিতিক অভেদগুলোর অনুরূপ। সত্য এই যে, অসবর্নের সূত্র দিয়ে নির্দিষ্ট কিছু শর্তের পূর্ণ প্রয়োগের মাধ্যমে যেকোনো ত্রিকোণমিতিক অভেদকে একটি অধিবৃত্তীয় অভেদে রূপান্তরিত করা যায়। এই সূত্রানুসারে, sine এবং cosine-এর পূর্ণসংখ্যার-ঘাতের পরিপ্রেক্ষিতে sine-কে sinh-এ এবং cosine-কে cosh-এ পরিবর্তন করে এবং জোড় সংখ্যক অধিবৃত্তীয় sine-সমূহের একটি গুণফল ধারণ করে এমন প্রতিটি পদের চিহ্ন পরিবর্তন করে যেকোনো ত্রিকোণমিতিক অভেদকে অধিবৃত্তীয় অভেদে রূপান্তর করা যায়।
গুডারম্যানীয় ফাংশন ত্রিকোণমিতিক ফাংশনসমূহের সাথে জটিল সংখ্যার সম্পৃক্ততামুক্ত এমন একটি অধিবৃত্তীয় ফাংশনের একটি সরাসরি সম্পর্ক প্রদান করে।
লজিক এবং সার্বজনীন বীজগণিত
s
এবং
t
হচ্ছে শর্ত যার ব্যতিত অন্য কোনো মুক্ত চলক নেই। যখন এই সূত্রটিকে একটি অভেদ হিসেবে বর্ণিত করা হয়, তখন  কোয়ান্টিফায়ার উপসর্গটি সচরাচর বামপক্ষের ইমপ্লিসিট ফাংশন হয়। যেমন: কোনো মনোয়েডের স্বীকার্যকে সাধারণত নিচের সূত্রের আকারে লেখা হয়:
তাই, এই সূত্রগুলো প্রতিটি মনোয়েডের ক্ষেত্রেই অভেদ। যেকোনো সমতার বেলায় কোয়ান্টিফায়ার বিহীন সূত্রগুলোকে বলা হয় সমীকরণ। আরেকভাবে বলা যায়, অভেদ হলো এমন একটি সমীকরণ যা চলকের সকল মানের জন্য সত্য।